Hodelin

Hodelin (norrønt hofu∂lín) er et hodetørkle for kvinner i form av et stykke lintøy som legges eller bindes omkring hodet. Betegnelsen bukes særlig om hodekleder og skaut i vikingtida og middelalderen. Hodelin ble tradisjonelt båret av gifte eller voksne kvinner.

 Varianter og bruk 
Hodelin finnes i flere varianter. Den enkleste typen er et firkantet stykke tøy, gjerne hvitt og med kniplinger, som blir lagt over hodet eller holdt på plass med knuter, en ring, en snor eller nåler. Andre typer kan være større og avstivet i ulike fomer. I middelalderen ble hodelin ofte båret sammen med hakelin, et tøystykke rundt hake og hals. Seinere utviklet hodelin seg til små, lette hodeduker.

Hodelin inngår i flere europeiske folkedrakter og kan i Norge også bæres til visse bunader. Katolske nonner bærer tradisjonelt hodelin. Ordensdraktene deres stammer fra den europeiske middelaldermoten.
 Se også 
 Hodetørkle
 Skaut
 Hakelin, middelaldersk hakebånd

 Eksterne lenker 

 «På hodet : hud, hår, hatt og pynt : velstelt og vurdert siden middelalderen» (katalog til utstilling på Bryggens Museum 1997)
 Bildetreff i Digitalt Museum på oppslagsordet «hodelin»
 Hodelin i middelalderen (side 12 i «1308»)
 Hodelin eller skaut til trønderbunad
 Skautliknende hodelin

Kategori:Hodeplagg
Kategori:Historiske klær
Kategori:Klesdrakt i middelalderen